CELEX: 22013D0075
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 75/2013 tat- 3 ta’ Mejju 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/32
               
            DEĊIŻJONI TAL-KUMITAT KONĠUNT TAŻ-ŻEE
      Nru 75/2013
      tat-3 ta’ Mejju 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (UE) Nru 995/2010 tal-Parlament Ewropew u tal-Kunsill tal-20 ta’ Ottubru 2010 li jistabbilixxi l-obbligi tal-operaturi li jqiegħdu fis-suq injam u prodotti tal-injam (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta’ Delega tal-Kummissjoni (UE) Nru 363/2012 tat-23 ta’ Frar 2012 dwar ir-regoli proċedurali għar-rikonoxximent u l-irtirar tar-rikonoxximent ta’ organizzazzjonijiet ta’ monitoraġġ kif previst fir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Regolament ta’ Implimentazzjoni tal-Kummissjoni (UE) Nru 607/2012 tas-6 ta’ Lulju 2012 dwar regoli dettaljati li jikkonċernaw is-sistema ta’ diliġenza dovuta u l-frekwenza u n-natura tal-kontrolli fuq l-organizzazzjonijiet ta’ monitoraġġ kif stipulat fir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam (3) għandu jiġi inkorporat fil-Ftehim ŻEE.
               
            
                  (4)
               
               
                  L-Anness II tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiddaħħal wara l-punt 9bi (ir-Regolament tal-Kummissjoni (KE) Nru 308/2008) tal-Kapitolu XVII tal-Anness II tal-Ftehim ŻEE:
      
                  “9c.
               
               
                  
                     32010 R 0995: Ir-Regolament (UE) Nru 995/2010 tal-Parlament Ewropew u tal-Kunsill tal-20 ta’ Ottubru 2010 li jistabbilixxi l-obbligi tal-operaturi li jqiegħdu fis-suq injam u prodotti tal-injam (ĠU L 295, 12.11.2010, p. 23).
                  Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                  
                              (a)
                           
                           
                              L-ewwel paragrafu tal-Artikolu 3 ma japplikax għall-Istati tal-EFTA.
                           
                        
                              (b)
                           
                           
                              Fit-tieni paragrafu tal-Artikolu 3, fir-rigward tal-Istati tal-EFTA, il-kliem ‘Anness A, B jew C għar-Regolament (KE) Nru 338/97’ jinqraw ‘il-partijiet rilevanti tal-leġiżlazzjoni li timplimenta l-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu f’dak l-Istat tal-EFTA’.
                           
                        
                              (c)
                           
                           
                              Fl-Artikolu 8(3), (5) u (6), jekk l-organizzazzjonijiet ta’ monitoraġġ ta’ Stat tal-EFTA jkunu kkonċernati u mingħajr ħsara għall-Protokoll 1 għall-Ftehim, il-kelma ‘Kummissjoni’ tinqara ‘Awtorità ta’ Sorveljanza tal-EFTA’.
                           
                        
            
                  9ca.
               
               
                  
                     32012 R 0363: Ir-Regolament ta’ Delega tal-Kummissjoni (UE) Nru 363/2012 tat- 23 ta’ Frar 2012 dwar ir-regoli proċedurali għar-rikonoxximent u l-irtirar tar-rikonoxximent ta’ organizzazzjonijiet ta’ monitoraġġ kif previst fir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam (ĠU L 115, 27.4.2012, p. 12).
                  Għall-finijiet ta’ dan il-Ftehim, id-dispożizzjonijiet tar-Regolament jinftiehmu bl-adattament li ġej:
                  Jekk l-organizzazzjonijiet ta’ monitoraġġ ta’ Stat tal-EFTA jkunu kkonċernati u mingħajr ħsara għall-Protokoll 1 għall-Ftehim, il-kelma ‘Kummissjoni’ tinqara ‘Awtorità ta’ Sorveljanza tal-EFTA‘.
               
            
                  9cb.
               
               
                  
                     32012 R 0607: Ir-Regolament ta’ Implimentazzjoni tal-Kummissjoni (UE) Nru 607/2012 tas-6 ta’ Lulju 2012 dwar regoli dettaljati li jikkonċernaw is-sistema ta’ diliġenza dovuta u l-frekwenza u n-natura tal-kontrolli fuq l-organizzazzjonijiet ta’ monitoraġġ kif stipulat fir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam (ĠU L 177, 7.7.2012, p. 16).
                  Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattament li ġej:
                  Fl-Artikolu 6(2)(b), jekk l-organizzazzjonijiet ta’ monitoraġġ ta’ Stat tal-EFTA jkunu kkonċernati u mingħajr ħsara għall-Protokoll 1 għall-Ftehim, il-kelma ‘Kummissjoni’ tinqara ‘Awtorità ta’ Sorveljanza tal-EFTA’.”
               
            Artikolu 2
      It-testi tar-Regolament (UE) Nru 995/2010, tar-Regolament ta’ Delega (UE) Nru 363/2012 u r-Regolament ta’ Implimentazzjoni (UE) Nru 607/2012 fil-lingwa Islandiża u dik Norveġiża, li jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-4 ta’ Mejju 2013, sakemm ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea, u fis-Suppliment ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 295, 12.11.2010, p. 23.
      
         (2)  ĠU L 115, 27.4.2012, p. 12.
      
         (3)  ĠU L 177, 7.7.2012, p. 16.
      
         (*)  L-ebda rekwiżiti kostituzzjonali ma huma indikati.